== Baggrund ==
Efter Karl 12.'s død ved [[Fredriksten]] fæstning den [[11. december]] [[1718]] blev alle svenske tropper i [[Norge]] beordret til at trække sig tilbage til [[Sverige]]. General Carl Gustaf Armfeldt ledte det svenske felttog i Trøndelag. Han fik melding om den svenske konges død den [[7. januar]] 1719 mens han befandt sig i Haltdalen i [[Gauldalen]] med omkring 6.000 mænd. Han besluttede at tage den korteste vej mod Sverige: Først over fjeldet til [[Tydal]]en og derfra over Tydalsfjeldene til [[Åre (by)|Åre]] i [[Jemtland]]. Vinteren havde indtil da været præget af [[barfrost]] og begrænset snefald i fjeldet. De formodede derfor ikke at de behøvede ski for at komme frem. Men vejret var koldt, og armeen var dårligt udrustet efter fire måneders felttog i Trøndelagen.
Historie